Diari Oficial de la Generalitat Valenciana


Sumari del DOGV 7689, del 31-12-2015 (2015/10802)

DECRET 241/2015, de 29 de desembre, del Consell, pel qual es declara d'utilitat pública la muntanya denominada «Serra de Salinas», situada al terme municipal de Villena i propietat de la Generalitat, i s'inclou en el Catàleg de Forests de Domini Públic i Utilitat Pública de la Província d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7689

Data del DOGV
:   31-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10096


Data del document
:   29-12-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

DECRET 241/2015, de 29 de desembre, del Consell, pel qual es declara d'utilitat pública la muntanya denominada «Serra de Salinas», situada al terme municipal de Villena i propietat de la Generalitat, i s'inclou en el Catàleg de Forests de Domini Públic i Utilitat Pública de la Província d'Alacant. [2015/10283]  
De conformitat amb el que disposen els articles 16 i 18 de la Llei 43/2003, de 21 de novembre, de Monts, modificats per la Llei 21/2015, de 20 de juliol, i els articles 11, 13 i 26 del Decret 98/1995, de 16 de maig, del Consell, pel qual es va aprovar el Reglament de la Llei 3/1993, de 9 de desembre, de la Generalitat, Forestal de la Comunitat Valenciana, relatius a la inclusió de terrenys forestals en el Catàleg de Forests de Domini Públic i Utilitat Pública i els seus efectes jurídics, la Conselleria d'Agricultura, Medi Ambient, Canvi Climàtic i Desenvolupament Rural ha instruït el corresponent expedient de declaració d'utilitat pública i inclusió de la muntanya denominada Serra de Salinas, situada al terme municipal de Villena i propietat de la Generalitat, en el Catàleg de Forests de Domini Públic i Utilitat Pública de la Província d'Alacant, per haver-hi quedat acreditada la seua varietat d'hàbitats, la riquesa en espècies vegetals d'importància per a la seua conservació, així com el seu valor històric, paisatgístic, faunístic i recreatiu, per la qual cosa escau dictar el corresponent decret.  
  
En virtut d'això, a proposta de la consellera d'Agricultura, Medi Ambient, Canvi Climàtic i Desenvolupament Rural, i amb la deliberació prèvia del Consell, en la reunió del dia 29 de desembre de 2015,  
  
  
DECRETE  
  
Article 1. Declaració d'utilitat pública  
Es declara d'utilitat pública la muntanya denominada Serra de Salinas, sítia al terme municipal de Villena i propietat de la Generalitat, amb una superfície pública de 699,6843 ha, la qual està constituïda per les següents parcel·les de l'antiga colònia agrícola de la Serra de Salinas:  
  
  
Parcel·la de la colònia Denominació de la parcel·la de la muntanya  
Parcel·la A, parcel·la B, parcel·la C, parcel·la G, parcel·la K, lot 31, lot 32, lot 43, Lot 44 i lot 45 (subparcel·les a i b). Parcel·la I  
Parcel·la D. Parcel·la II  
Parcel·la E, parcel·la J, parcel·la I, parcel·la L, parcel·la M, parcel·la N, parcel·la O, lot 9, lot 12, lot 13, lot 37, lot 38, lot 41 i lot 49. Parcel·la III  
Zona comunal EC edificis i zona d'investigació Parcel·la IV  
Parcel·la F Parcel·la V  
Parcel·la H Parcel·la VI  
  
  
  
Article 2. Catalogació  
S'inclou en el Catàleg de Forests de Domini Públic i Utilitat Pública de la Província d'Alacant la muntanya denominada «Serra de Salinas», amb la inscripció següent:  
  
Número d'UP: 133.  
Denominació: Serra de Salinas.  
Superfície pública: 699,6843 hectàrees.  
Superfície total: 703,1743 hectàrees.  
Enclavats: 1.  
Pertinença: Generalitat.  
Delimitat: Sí, en data 10 de maig de 1911.  
Amollonat: sí, no localitzada l'ordre aprovatòria.  
Límits:  
Nord: propietats particulars al terme municipal de Villena.  
Est: propietats particulars al terme municipal de Villena.  
Sud: terme municipal de Salinas, terme municipal de Monòver i Forest d'Utilitat Pública número AL 050 denominada l'Errada al terme municipal del Pinós i pertanyent a l'ajuntament esmentat.  
Oest: terme municipal de Yecla, província de Múrcia.  
Terme municipal: Villena.  
Partit judicial: Villena.  
Partit registral: Villena.  
Servituds: no consten en la inscripció registral, es considera que existeixen únicament les de pas per camins i sendes.  
  
  
DISPOSICIÓ FINAL  
  
Única. Efectes  
El present decret produirà efectes des de l'endemà de la publicació en el Diari Oficial de la Comunitat Valenciana.  
  
Contra el present decret, les persones interessades podran interposar recurs contenciós administratiu en el termini de dos mesos, comptats a partir de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que disposa l'article 10 i concordants de la Llei Reguladora de la Jurisdicció Contenciosa Administrativa.  
  
Tot això sense perjuí de la interposició del recurs potestatiu de reposició davant el Consell, en el termini d'un mes des de l'endemà de la publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 29 de desembre de 2015  
  
El president de la Generalitat,  
XIMO PUIG I FERRER  
  
La consellera d'Agricultura, Medi ambient,   
Canvi Climàtic i Desenvolupament Rural,  
ELENA CEBRIÁN CALVO